ai4bharat/Pralekha huggingface dataset:
وزارت اطلاعات ونشریات
انوراگ سنگھ ٹھاکر کل حصار آئیں گے
مرکزی وزیرجناب انوراگ سنگھ ٹھاکر حصار میں جلسہ تقسیم اسناد کی تقریب کی صدارت کریں گے
اوم ا سٹرلنگ گلوبل یونیورسٹی، حصار 4 دسمبر 2022 کو جلسہ تقسیم اسناد کی پہلی تقریب کرنے جا رہی ہے۔ جناب انوراگ سنگھ ٹھاکر، حکومت ہند کے اطلاعات و نشریات اور نوجوانوں کے امور اور کھیل کے وزیر ، اس جلسہ تقسیم اسناد کی تقریب میں مہمان خصوصی کے طور پر شرکت کریں گے۔ حصار سے لوک سبھا ممبر پارلیمنٹ جناب برجیندر سنگھ اور شہری مقامی ادارے کے وزیر ڈاکٹر کمل گپتا اور دیگر معززین بھی اس تقریب میں شرکت کریں گے۔ ان سالوں میں یونیورسٹی نے ہزاروں نوجوانوں کو تعلیم دے کر اور انہیں روزگار کے قابل بنا کر ملک کو ایک نئی سمت دی ہے۔
جلسہ تقسیم اسناد تقریب کے دوران 815 طلباء کو ڈگریاں، ڈپلومہ؛ 15 انڈر گریجویٹ کورسز کے 184 طلباء اور 59 پوسٹ گریجویٹ کورسز کے 426 طلباء کو بالترتیب ڈگریاں دی جائیں گی۔ اس کے علاوہ 14 ڈپلومہ کورسز کے 178 طلباء کو ڈپلومہ دیا جائے گا۔ مختلف شعبہ جات کے 3طلبہ کو گولڈ میڈل اور 8طلبہ کو پڑھائی میں بہترین کارکردگی کے لیے میرٹ سرٹیفکیٹ بھی دیئے جائیں گے۔
جناب انوراگ سنگھ ٹھاکر اس موقع پر نوجوانوں کے ساتھ تعلیم، کیریئر، کھیل وغیرہ سے متعلق بہت سے مسائل پر خصوصی طور پر بات چیت کریں گے۔ جلسہ تقسیم اسناد کی تقریب میں شرکت کے علاوہ، مرکزی وزیر اوم اسٹرلنگ گلوبل یونیورسٹی کے جرنلزم اور ماس کمیونیکیشن کےمحکمہ میں قائم ایک کمیونٹی ریڈیو اسٹیشن 90.0 'بھووانی' کا بھی افتتاح کریں گے۔ یہ کمیونٹی ریڈیو اسٹیشن اس تقریب میں مرکزی وزیر کے خطاب کو بھی نشر کرے گا۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
13264
(Visitor Counter : 62
بہت چھوٹی، چھوٹی اور درمیانی صنعتوں کی وزارت
پلاسٹک ری سائیکلنگ اور فضلے کا بندوبست
بہت چھوٹی، چھوٹی اور درمیانی صنعتوں کے وزیر مملکت جناب بھانو پرتاپ سنگھ ورما نے لوک سبھا میں ایک تحریری جواب میں بتایا کہ ایم ایس ایم ای کی وزارت نے بین الاقوامی تعاون کی اسکیم کے تحت چار، پانچ 2022 کو نئی دہلی میں پلاسٹک ری سائیکلنگ اور فضلے کے بندوبست کے بارے میں بین الاقوامی میگا سمٹ کا انعقاد کیا۔ اس دو روزہ میگا سمٹ میں پلاسٹک ری سائیکلنگ شعبے میں چیلنجوں اور مواقع کے بارے میں غور و خوض کے لئے صنعت اور تعلیمی ادارے کے ممتاز قومی اور بین الاقوامی مقررین یکجا ہوئے اور بھارت میں پلاسٹکس کے لئے کس طرح سرکولریٹی اور پائیداری حاصل کی جاسکتی ہے اور ملک کی جی ٹی پی میں کس طرح اضافہ ہو، ری سائیکلنگ ٹکنولوجی، آلات کی اپ گریڈنگ کے ساتھ ساتھ نئے روزگار کس طرح پیدا ہوں اور اس ابھرتے ہوئے شعبے کے لئے مالی بندوبست کس طرح کیا جائے اس پر سیر حاصل مباحثہ ہوا۔ اس موقع پر پلاسٹک صنعت اور ایم ایس ایم ایز کے مختلف شعبوں کے 300 سے زیادہ مندوبین نے شرکت کی۔ قومی اور بین الاقوامی سطح کے بہت سے ماہرین نے ورچوئل طریقے سے بھی شرکت کی۔
آزادی کا امرت مہوتسو  کے تحت آئیکونک ویک تقریبات کے ایک حصے کے طور پر، ایم ایس ایم ای کی وزارت 28 فروری 2022 سے 31 مارچ 2022 تک اپنے 100 سے زیادہ دفاتر کے ذریعہ ملک بھر میں ملک بھر مختلف کالجوں میں ’سمبھو‘ - قومی سطح کے بیداری پروگرام  کا انعقاد کر رہی ہے۔ یہ وزارت ایک خصوصی مہم’سواولمبن‘ کے تحت نو ریاستوں کے 46 خواہش مند اضلاع میں 250 سے زیادہ ’نکڑ ناٹکوں‘ کا اہتمام کر رہی ہے۔وزارت نے یہ خصوصی اقدامات نوجوان آبادی میں کاروباری کلچر کو فروغ دینے اور مختلف اسکیموں اور اقدامات سے انہیں واقف کرانے کے لئے شروع کیے ہیں۔
ایم ایس ایم ای کی وزارت پلاسٹک سمیت مختلف شعبوں کے لیے ملک بھر میں مستقل طور پر بیداری کے پروگرام چلاتی ہے۔ حکومت پلاسٹک صنعت کے فروغ کے مقصد سے صنعتی ایسوسی ایشنز اور متعلقین کی بھی مدد کرتی ہے جس کے نتیجے میں روزگار کے مواقع پیدا ہوتے ہیں۔
سمٹ کے دوران، پلاسٹک فضلے کے بندوبست کے حلقے میں نئے کاروباری مواقع پیش کیے گئے، جن سے سامعین کو پلاسٹک فضلے کے بندوبست میں اسٹارٹ اپس کے رول کو سمجھنے میں مدد ملی۔ سمٹ میں نئی اختراعات اور ٹیکنالوجیز کی نمائش بھی کی گئی جس سے پلاسٹک فضلے کو جمع کرنے، علیحدہ علیحدہ کرنے اور ری سائیکلنگ سے متعلق چیلنجوں پر قابو پانے میں مدد ملے گی۔ یہ سمٹ ایک نئے کاروبار کے طور پر پلاسٹک ری سائیکلنگ شروع کرنے کے لئے نچلی سطح کے کاروباری افراد کو ترغیب دینے میں بھی مدد کرے گی۔ سمٹ کے دوران پیش کئے گئے مختلف پریزنٹیشنز کے ذریعے جن نئی اختراعات اور خیالات سے روشناس کرایا گیا ان سے نئے کاروباری مواقع کا پتہ لگانے کے لیے ان خیالات کو عملی جامہ پہنانے کے لئے صنعت کی حوصلہ افزائی ہوگی۔
۔۔۔۔۔۔۔۔۔۔۔
ش ح۔ ا گ۔ ن ا۔
U- 3124
(Visitor Counter : 112
ریلوے کی وزارت
اسٹیشنوں پر عالمی درجہ کی سہولیات
نئی دہلی،6 اپریل 2022/
ریلوے کی وزارت نے ریلوے اسٹیشنوں کی ترقی کے لئے کئی ترقیاتی اسکیمیں مرتب کی ہیں جن میں بھارتی ریلوے میں مختلف چھوٹے اور بڑے شہروں کے اسٹیشنوں سمیت ریلوے اسٹیشنوں کی جدید کاری ، توسیع اور معیار میں اضافہ کرنے کی ماڈل ، جدید اور آدرش اسٹیشن اسکیمیں شامل ہیں۔
سردست ریلوے اسٹیشنوں کو آدرش اسٹیشن اسکیم کے تحت مسافروں کو اسٹیشنوں پر بہتر سہولیات فراہم کرنے کی خاطر شناخت شدہ ضروری سہولیات فراہم کی جارہی ہیں۔ آدرش اسٹیشن اسکیم کے تحت بھارتی ریلوے کے 1253 ریلوے اسٹیشنوں کو ترقی دینے کے لئے نشان زد کیا گیا ہے۔ ان میں سے 1213 ریلوےا سٹیشنوں کو ترقی دی گئی ہے اور باقی 40 اسٹیشنوں کو مالی سال 23-2022 میں ترقی دی جائے گی۔
حال ہی میں ریلوے اسٹیشن پر بڑے طور پر جدید بنانے کی ایک نئی اسکیم شروع کی گئی ہے۔ اس اسکیم کے تحت جو سہولیات فراہم کی جائیں گی ان میں اسٹیشن کی عمارت کی تعمیر نو /بہتری /توسیع ،اسٹیشن کے احاطے میں داخل ہونے اور باہر نکلنے کے لئے بھیڑ بھاڑ سے پاک راستہ بنانا ، مسافروں کی آمد/روانگی کو الگ الگ کرنا ، جہاں تک ممکن ہوسکے شہر میں دونوں طرف اسٹیشن پر آمدورفت سہولیات فراہم کرنا تاکہ بھیڑ کو کنٹرول کیا جاسکے، عوام کے لئے آسان علامتیں لگانا، آنے جانے کے راستوں کو روشن کرنا ، لوگوں کو پہنچانے اور واپس لے جانے کے لئے ٹریفک اور پارکنگ وغیرہ کی سہولیات دیگر سہولیات کے علاوہ دیوانگ جنوں  کے لئے سہولیات شامل ہیں۔ اب تک اس اسکیم کے تحت بڑے طور پر جدی کاری کے لئے 41 اسٹیشنوں کی نشاندہی کی گئی ہے۔
اس کے علاوہ ، پرائیورٹ سرکاری ساجھے داری  ماڈل کے تحت ہائی برڈ بلٹ آپریٹ ٹرانسفر کے تحت نئی دہلی ریلوے اسٹیشن اور چھتر پتی شیواجی مہاراج ٹرمنس کی ترقی دینے کے لئے نشاندہی کی گئی ہے۔
دو ریلوے اسٹیشنوں ، یعنی رانی کملا پتی اور گاندھی نگر اسٹیشنوں کو ترقی دی جاچکی ہے اور بالترتیب 15 نومبر 2021 اور 16 جولائی 2021 کو چالو کردیا گیا ہے۔ ایک اور اسٹیشن ، سر ایم ویسوسیواریہ ٹرمنل بنگورو کمیشننگ کے لئے تیار ہے۔
اسٹیشنوں کی ترقی اور رکھ رکھاؤ کے لئے اخراجات کی تفصیلات زونل ریلوے کے حساب سے مرتب کی جاتی ہیں ۔ ریاست کے حساب سے نہیں۔ ان سہولیات کو عام طور پر پلان ہیڈ -53 ’’مسافروں کی سہولیات کے تحت فنڈ فراہم کیا جاتا ہے۔ اس پلان ہیڈ -53 کے تحت بھارتی ریلوے کے ذریعہ پچھلے دو سال کے دوران یعنی 2020-21، 22-2021 اور رواں مالی سال 23-2022 میں اخراجات کے لئے مختص فنڈ کی تفصیلات مندرجہ ذیل ہیں۔
|
|
مالی سال
|
|
مختص فنڈ
|
|
اخراجات
|
|
2020-21
|
|
2615.30
|
|
2582.92
|
|
2021-2022

|
|
2344.55
|
|
1566.32
|
|
2022-23
|
|
2700
|
|
-
یہ معلومات ریلوے ، مواصلات اور الیکٹرانک اور اطلاعاتی ٹکنالوجی کے مرکزی وزیر جناب اشونی ویشنو نے آج لوک سبھا میں ایک تحریری سوال کے جواب میں بتائی۔
شمال مشرقی ریاستوں کی ترقی کی وزارت
میزورم کے وزیر اعلیٰ نے شمال مشرقی خطے کی ترقیات کے وزیر مملکت جناب جتیندر سنگھ سے ملاقات کی
نئیدہلی 03دسمبر۔میزورم کے وزیراعلیٰ جناب زورم تھنگا نے کل شمال مشرقی خطے کی ترقیات  کے امور کے وزیر مملکت ڈاکٹر جتیندر سنگھ سے ملاقات کی اور میزورم کے ترقیاتی پروجیکٹس اور آئی اے ایس کیڈر کے معاملوں پر گفتگو کی ۔
اس ملاقات کے دوران جناب زورم تھنگا نے غیر مستثنی ٰ وزارتوں کے ذریعہ دس فیصد مالیاتی امداد کا معاملہ پیش کیا اور کہاکہ غیر صرف شدہ سرمائے کی تقسیم کے لئے ایک نظام مرتب کیا جانا چاہئے ۔اس موقع پر ڈاکٹر جتیندر سنگھ نے جناب تھنگا کو بتایا کہ انہوں نے اس معاملے پر مرکزی وزیر مالیات محترمہ نرملا سیتا رمن سے پہلے ہی بات کرلی ہے ۔ انہوں نے یہ یقین دہانی بھی کرائی وزیر مالیات موصوفہ اس معاملے پر یقیناََ غور کرکے کوئی حل تلاش کریں گی ۔ انہوں نے وزیر اعلیٰ موصوف کو یہ بھی بتایا کہ انہوں نے اس مسئلے کے حل کے لئے وزارت مالیات کو کچھ قابل عمل تجاویز بھی پیش کی ہیں۔
اس ملاقات کے دوران وزیر اعلیٰ جناب زورم تھنگا نے شمال مشرقی خطے کی ترقیات کے امور  کے وزیر مملکت ڈاکٹر جتیندر سنگھ سے ریاست کے لئے آئی اے ایس / سول سروسز کیڈر کا معاملہ بھی اٹھایا اور درخواست کی کہ ریاست میزورم کے لئے ایک ایسا علیحدہ آئی اے ایس /سوک سروس کیڈر تشکیل دیا جائے ، جو اے جی ایم یو ٹی کے تحت نہ ہو۔ اس کے جواب میں ڈاکٹر جتیندر سنگھ اس کے جواب میں محکمہ ڈاک وتار کو ہدایت کی ہے کہ اس درخواست کے قابل عمل ہونے اور اس کے پُرپیچ معاملے کا مطالعہ کیا جائے ۔ انہوں نے مزید کہا کہ جموں وکشمیر اور لداخ کے دو مزید مرکز کے زیر انتظام علاقوںکو بھی اے جی ایم یو ٹی کیڈر میں لائے جانے کا امکان ہے ۔
اس ملاقات کے دوران ڈاکٹر جتیندر سنگھ موصوف نے لنگوئی میں حال ہی میں قائم کئے جانے والے ’’سٹرس فروٹ پارک‘‘ پر اطمینان کا اظہار کیا ۔ظاہر ہے کہ یہ نہ صرف برصغیر ہند میں اپنی نوعیت کا واحد پارک ہے بلکہ اسے اسرائیل کے اشتراک سے قائم کیا گیا ہے ۔ انہوں نے اس موقع پر وزیراعظم نریندر مودی کے ریاست میزورم کے دورے کا تذکرہ کرتے ہوئے بتایا کہ انہوں نے اس دورے میں اہم بجلی منصوبے لانچ کئے اور اسٹارٹ اپس کے لئے شمال مشرقی خطے کی ترقیات کے ذریعہ شروع کئے جانے والے ’’وینچر فنڈ‘‘ کی دستاویزات بھی سونپیں۔
وزیر اعلیٰ میزورم جناب زورم تھنگا سے اس ملاقات کے دوران ڈاکٹر جتیندر سنگھ نے بتایا کہ وزیر اعظم نریندر مودی نے میزورم جیسی ڈائرہ کار اورچھوٹی ریاستوںکی تشکیل کو ترجیح دی ہے ،جس سے یہ سچائی ظاہرہوتی ہے کہ مودی سرکار کے دوسرے دور کے آغاز کے فوراََ بعد وزیر داخلہ جناب امت شاہ نے ایزاول کادورہ کیا ، جہاں انہوں نے اس خطے کی تمام ریاستوں کی نمائندگی کرنے وا لا نارتھ ایسٹ ہینڈی کرافٹ فئیر لانچ کیا ۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔اس۔رم
U-5543
(Visitor Counter : 32
سٹرک ٹرانسپورٹ اور شاہراہوں کی وزارت
لازمی جانچ کی تاریخ یکم اکتوبر 2024تک بڑھا دی گئی ہے
سڑک نقل و حمل اور شاہراہوں کی وزارت  نے نوٹیفکیشن نمبر جی ایس آر 272  مؤرخہ 05.04.2022 کے ذریعہ مطلع کیا تھا کہ مندرجہ ذیل فٹنس کی جانچ لازمی طور پر صرف خودکار ٹیسٹنگ اسٹیشنوں کی تصدیق، ریگولیشن اور کنٹرول کے لیے قاعدہ 175 کے مطابق درج رجسٹر خودکار ٹیسٹنگ اسٹیشنوں کے ذریعے کی جائے گی:
 بھاری ساز و سامان والی موٹر گاڑیوں/ بھاری مسافر موٹر گاڑیوں کے لیے یکم اپریل 2023 سے نافذالعمل؛ اور
 درمیانہ سازو سامان موٹر گاڑیوں/ درمیانہ مسافر موٹر گاڑیوں اور ہلکی موٹر گاڑیوں کے لیے یکم جون 2024 سے نافذ العمل
ملک بھر کے خودکار جانچ اسٹیشنوں  کی تیاری کی موجودہ صورتحال کو مدنظر رکھتے ہوئے، سڑک نقل و حمل اور شاہراہوں کی وزات نے اے ٹی ایس کے توسط سے بھاری سازوسامان والی موٹر گاڑیوں/ بھاری مسافر موٹر گاڑیوں، درمیانہ سازو سامان والی موٹر گاڑیوں / درمیانہ مسافر موٹر گاڑیوں اور ہلکی موٹر گاڑیوں  کی لازمی جانچ کی تاریخ بڑھا کر یکم اکتوبر 2024 کردی ہے۔ اس سلسلے میں نوٹیفکیشن جی ایس آر  مؤرخہ 29.03.2023 گزٹ آف انڈیا میں شائع ہو چکا ہے۔
گزٹ نوٹیفکیشن ملاحظہ کرنے کے لیے یہاں کلک کریں
وزارت خزانہ
‘نئے سرکاری اسٹاک 2025’ کی فروخت کے لیے نیلامی، ‘6.19 فیصد سرکاری اسٹاک 2034’ کی فروخت  کے لیے نیلامی اور ‘7.16 فیصد سرکاری اسٹاک 2050’ کی فروخت  کے لیے نیلامی
نئی دہلی،8 جون، 2020، بھارت سرکار نے ان سرکاری اسٹاکوں کی فروخت  کے لیے نیلامی کا اعلان کیا ہے۔  ‘نئے سرکاری اسٹاک 2025’ کے لیے نتائج دینے والی نیلامی پر مبنی مشتہر شدہ رقم12000 کروڑ روپئے  کے لیے،  ‘6.19 فیصد سرکاری اسٹاک 2034’ کے لیے قیمت پر مبنی نیلامی کے ذریعے مشتہر شدہ رقم 11000 کروڑ روپئے  کی فروخت،  ‘7.16 فیصد سرکاری اسٹاک 2050’ کے لیے قیمت پر مبنی نیلامی کے ذریعے مشتہر شدہ رقم 7000 کروڑ روپئے  کی فروخت۔ بھارت سرکار کو یہ اختیار ہوگا کہ وہ مذکورہ بالا ایک یا ایک سے زیادہ سکیورٹیز کے لیے 2000 کروڑ روپئے تک کا فاضل سبسکرپشن اپنے پاس برقرار رکھ سکتی ہے۔ نیلامی کی کارروائی ریزروبینک آف ا نڈیا، ممبئی آفس ، فورٹ ممبئی کے ذریعے 12 جون 2020  کو کئی قیمت والے طریقہ کار کا استعمال کرتے ہوئے انجام دی جائے گی۔ اسٹاک کی فروخت کی مشتہرشدہ رقم کا 5 فیصد تک مجاز افراد اور اداروں کو ا لاٹ کیا جائے گا۔ یہ کارروائی سرکاری سکیورٹیز کی نیلامی کے معاملے میں غیر مقابلہ جاتی بولی لگانے کی سہولت کی اسکیم کے مطابق انجام دی جائے گی۔
نیلامی کے لیے مقابلہ جاتی اور غیر مقابلہ جاتی بولی لگانے کی دستاویزات الیکٹرانک طریقے پر 12 جون 2020 کو ریزروبینک آف انڈیا کوربینکنگ سولیوشن  اپلوڈ کی جاسکتی ہیں۔ غیر مقابلہ جاتی بولیوں کی دستاویزات صبح ساڑھے دس بجے اور گیارہ بجے کے دوران جبکہ مقابلہ جاتی بولیوں کی دستاویزات صبح ساڑھے دس بجے سے دوپہر ساڑھے گیارہ بجے کے دوران اپلوڈ کی جاسکیں گی۔
نیلامی کے نتائج کا اعلان 12 جون 2020  کو کیا جائے گا اور کامیابی بولی لگانے والوں کو ادائیگی 15 جون 2020  کو کرنی ہوگی۔
یہ اسٹاک ریزروبینک آف انڈیا کی طرف سے سرکولر نمبر آر بی آئی /218-19/ 25 مورخہ 24 جولائی 2018 اور وقتاً فوقتاً ترمیم شدہ کے مطابق ‘وین اشوڈ ٹرانسیکشن ان سینٹرل گورنمنٹ سکیورٹیز’ پر رہنما خطوط کے مطابق ‘‘وین اشوڈ’’ کے لیے فروخت کے مجاز ہوں گے۔
وزیراعظم کا دفتر
وزیر اعظم نریندر مودی اور موریشس کے وزیر اعظم پروند کمار جگناتھ کے ذریعے پروجیکٹوں کا مشترکہ طور پر افتتاح اور آغاز
نئی دہلی، 19/جنوری 2022 ۔ وزیر اعظم نریندر مودی اور موریشس کے وزیر اعظم پروند کمار جگناتھ 20 جنوری 2022 کو موریشس میں بھارت کی مدد سے تیار کئے گئے سوشل ہاؤسنگ یونٹس پروجیکٹ کا مشترکہ طور پر ورچول طریقے سے افتتاح کریں گے۔ دونوں معززین موریشس میں بھارت کے ترقیاتی تعاون کے تحت سر انجام دیئے جارہے سول سروس کالج اور 8 میگاواٹ کے سولر پی وی فارم پروجیکٹوں کا آغاز بھی کریں گے۔
میٹرو ایکسپریس پروجیکٹ اور دیگر بنیادی ڈھانچہ جاتی پروجیکٹوں کے لئے موریشس کو بھارت کی جانب سے دیے جانے والے 190 ملین امریکی ڈالر کے لائن آف کریڈٹ  سے متعلق ایک معاہدہ اور چھوٹے ترقیاتی پروجیکٹوں کے نفاذ سے متعلق مفاہمت نامہ کا بھی تبادلہ کیا جائے گا۔
صحت اور خاندانی بہبود کی وزارت
35 ریاستوں اور مرکز کے زیر انتظام علاقوں میں فی 10 لاکھ آبادی پر روزانہ 140 سے زیادہ ٹیسٹ کیے جا رہے ہیں
22 ریاستوں اور مرکز کے زیر انتظام علاقوں سے جانچ کے بعد متاثر پائے جانے والے مریضوں کی شرح قومی اوسط سے کم پائے جانے کی خبر ملی ہے
نئی دہلی،08 اکتوبر ،2020 /بھارت میں جنوری 2020 سے کووڈ –19 کی جانچ سے متعلق بنیادی ڈھانچے میں خاطر خواہ کارکردگی کا مظاہرہ کیا ہے۔ ملک کی جانچ کی صلاحیت میں کئی گنا اضافہ ہوا ہے۔ اب ہر روز 15 لاکھ سے زیادہ نمونوں کی جانچ کی جا سکتی ہے۔
بھارت نے فی دس لاکھ آبادی پر روزانہ 140 ٹیسٹ کے عالمی صحت تنظیم کے مشورے کو پورا کرنے میں قابل ستائش کارکردگی کا مظاہرہ کیا ہے۔ عالمی صحت تنظیم نے کووڈ – 19 کے تناظر میں صحت عامہ اور سماجی اقدامات کے سلسلے میں صحت عامہ کے طریقۂ کار پر اپنے رہنما نوٹ میں مشتبہ مریضوں کی جامع نگرانی کے لیے اس حکمت عملی کا مشورہ دیا ہے۔
دیگر حصولیابیوں میں 35 ریاستوں اور مرکز کے زیر انتظام علاقوں میں جانچ کی تجویز کی گئی تعداد سے زیادہ ٹیسٹ کیے ہیں۔ فی دس لاکھ آبادی پر روزارنہ جانچ کی قومی اوسط 865 ہے۔
ملک میں پچھلے 24 گھنٹے کے دوران تقریباً 12 لاکھ ٹیسٹ کیے گیے ۔ پچھلے 24 گھنٹے میں جو 1194321 ٹیسٹ کیے گیے ہیں ان کے بعد اجتماعی ٹیسٹ کی تعداد 8.34 کروڑ سے تجاوز کر گئی ہے ۔
7 ریاستوں اور مرکز کے زیرانتطام علاقوں کی طرف سے جانچ کے بعد متاثر پائے جانے والے مریضوں کی شرح 4 فیصد سے کم بتائی گئی ہے۔
یہ مرکزی حکومت کی کامیاب جانچ ، مریضوں کا پتا لگانے ، ان کا علاج کرنے اور ٹکنالوجی ، ریاستوں اور مرکز کے زیر انتظام علاقوں کے ذریعے اپنائے جانے کا نتیجہ ہے۔
22 ریاستوں اور مرکز کے زیر انتظام علاقوں میں جانچ کے بعد متاثر پائے جانے والے مریضوں کی شرح قومی سطح سے کم ہے۔ جانچ کے بعد متاثر پائے جانے والے مریضوں کی اجتماعی شرح 1.19 فیصد ہے اور اس میں لگاتار کمی آتی جا رہی ہے۔
نئے تصدیق شدہ کیسوں کی بنسبت صحت یاب مریضوں کی شرح میں اضافہ برقرار ہے اور پچھلے 24 گھنٹے میں ایک دن میں 83011 مریض صحتیاب ہوئے ہیں جبکہ نئے تصدیق شدہ کیسوں کی تعداد 78524 ہے۔ کل صحتیاب مریضوں کی تعداد 5827704 ہے۔
پچھلے لگاتار 17 دن سے زیر علاج مریضوں کی تعداد 10 لاکھ سے کم ہے۔ فی الحال زیر علاج مریضوں کی تعداد ملک میں متاثرہ کل مریضوں کی تعداد 902425 کا محض 13.20 فیصد ہے۔
تازہ صحتیاب مریضوں میں سے 75 فیصد کا تعلق دس ریاستوں اور مرکز کے زیر انتظام علاقوں سے ہے۔ مہاراشٹر میں ہی ایک ہی دن میں صحتیاب ہونے والے مریضوں کی تعداد 16 ہزار سے زیادہ ہے۔
نئے کیسوں میں سے 79 فیصد کیس دس ریاستوں اور مرکز کے زیر انتظام علاقوں سے ہیں ۔ مہاراشٹر میں اب بھی نئے کیسوں کی تعداد سب سے زیادہ ہے۔ یہاں 14000 سے زیادہ کیسز ہیں۔ اس کے بعد کرناٹک میں تقریباً 11000 کیسز ہیں۔
پچھلے 24 گھنٹے میں 971 اموات کی خبر ہے۔
ان میں سے تقریباً 82 فیصد کا تعلق دس ریاستوں اور مرکز کے زیر انتظام علاقوں مہاراشٹر، کرناٹک، تمل ناڈو، مغربی بنگال، اتر پردیش، دلی، آندھرا پردیش، پنجاب ، چھتیس گڑھ اور مدھیہ پردیش سے ہے۔
نئی 36 فیصد سے زیادہ اموات کی خبر مہاراشٹر سے ملی ہے ۔
۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
U – 6191
(Visitor Counter : 133
ریلوے کی وزارت
ریلوے بورڈ کے سکریٹری جناب آر این سنگھ نے سردار پٹیل جینتی کے موقع پر ایک نمائش کا افتتاح کیا
نیشنل ریل میوزیم کے زیر اہتمام یہ نمائش 14نومبر تک جاری رہے گی
نیشنل ریل میوزیم نے آج سردار ولبھ بھائی پٹیل کے یوم پیدائش ۔قومی یوم اتحاد کے موقع پر ایک نمائش کا اہتمام کیا ہے۔ اس میں سردار پٹیل کی زندگی کے اہم واقعات سے متعلق تصاویر کی نمائش کی جارہی ہے۔ یہ نمائش 14 نومبر تک جاری رہے گی۔
ریلوے بورڈ کے سکریٹری جناب آراین سنگھ نے اس نمائش کا افتتاح کیا۔ قومی ریل میوزیم کے ڈائریکٹر جناب آشیش گُندل نے جناب سنگھ کو پھولوں کا گلدستہ پیش کرکے ان کا استقبال کیا۔جناب آراین سنگھ نے وہاں رکھے مجسمہ اتحاد کے نمونے پر گلہائے عقیدت نذر کئے ۔
جناب سنگھ نے نمائش میں پیش کئے گئے سردار پٹیل کے مختلف فوٹودیکھے۔یہ فوٹو ان کے بچپن ، طالب علمی کی زندگی ، کھیڑا ضلع میں کسانوں پر ٹیکس میں اضافے کے خلاف تحریک،بردولی کسانوں کی تحریک ، احمد آباد میونسپلٹی کے انتخاب اور صفائی ستھرائی سے متعلق کمیٹی کی صدارت کے لئے چناؤ،مہاتما گاندھی کے ساتھ ان کی ملاقات اور جدو جہد آزادی میں ان کے تعاون اور 500 سے زیادہ راجواڑوں کو بھارت میں شامل کرنے کے اہم کام میں ان کے کردار کے بارے میں ہیں۔جناب سنگھ نے اس نمائش کا اہتمام کرنے کیلئے قومی ریل میوزیم کی کوششوں کی ستائش کی۔
اس موقع پر ثقافتی وسائل اور تربیت کے مرکز کے ذریعہ ایک ثقافتی پروگرام پیش کیا گیا ۔اس پروگرام میں محترمہ سنیہالی جینا نے اڈیسہ رقص اور محترمہ شوبھا جوشی نے کتھک رقص پیش کیا۔ جنا ب ارشدیپ سنگھ نے طبلہ بجایا جس کے دوران جناب رشبھ شرما نے ہار مونیم پر ان کا ساتھ دیا ۔ محترمہ سنیہا لی جینا اور محترمہ شوبھا جوشی نے سردار ولبھ پٹیل کے نام معنون ایک نظم پر مشترکہ طور پر رقص کا مظاہرہ بھی کیا۔ریلوے بورڈ کے ورثہ سے متعلق کے شعبے کی ایگزیکیٹیو ڈائریکٹر محترمہ ونیتا شری واستو نے اس پروگرام کیلئے منتظمین کو مبارکباد دی اورریلوے کا محکمہ ملک کے اتحاد کو برقرار رکھنے میں تعاون کررہا ہے۔
ریلوے بورڈ کے سکریٹری جناب آر این سنگھ اتوار کو نئی دلی میں چانکیہ پوری میں نیشنل ریل میوزیم کے مقام پر سردار ولبھ بھائی پٹیل کی حیات سے متعلق فوٹو ؤں کی نمائش کا لیمپ روشن کرکے افتتاح کرتے ہوئے۔
ریلوے بورڈ کے میراث سے متعلق شعبے کی ایگزیکیٹیو ڈائریکٹر محترمہ ونیتا شری واستو
اتوار کو سردار پٹیل کی جینتی کے موقع پر نئی دہلی میں چانکیہ پوری کے مقام پر نیشنل ریلوے میوزیم کے ذریعہ منعقدہ ایک تقریب سے خطاب کرتے ہوئے۔
اتوار کو سردار ولبھ بھائی پٹیل جینتی تقریبات کے موقع پر نئی دہلی میں نیشنل ریل میوزیم چانکیہ پوری میں پیش کئے جارہے ثقافتی پروگرام ۔
وزارت دفاع
اگنی- 1 بیلسٹک میزائل کا کامیاب تربیتی تجربہ
یکم جون 2023 کو اے پی جے عبدالکلام جزیرے، اڈیشہ سے اسٹریٹجک فورسز کمانڈ کے ذریعہ درمیانی فاصلے تک مار کرنے والے بیلسٹک میزائل اگنی-1 کا کامیاب تربیتی تجربہ کیا گیا۔ میزائل ایک ثابت شدہ نظام ہے، جو اعلی درجے کی درستگی کے ساتھ اہداف کو نشانہ بنانے کی صلاحیت رکھتا ہے۔ اس میزائل کے تمام آپریشنل اور تکنیکی فیچرز کامیاب رہے۔
خواتین اور بچوں کی ترقیات کی وزارت
سیکس ورکروں کو با عزت زندگی گزارنے کے لئے موافق حالات پر این سی ڈبلیو کی جانب سے مشاورت کا اہتمام
خواتین کی بہبود کے قومی کمیشن  نے سیکس ورکروں کو درپیش مسائل کو سمجھنے اور ان کے حقوق کو عام دھارے میں لانے کے لئے سفارشات حاصل کرنے کی غرض سے ایک پروگرام ‘‘ سیکس ورکروں کو باوقار زندگی گزارنے کے لئے موافق حالات’’ کا اہتمام کیا۔
اس مشاورت کے ذریعے کمیشن نے سیکس ورکروں کو سپریم کورٹ کے ایک حالیہ فیصلے کے بارے میں جانکاری فراہم کرنے اور اسے کس طرح اپنے تحفظ اور سیکس ورکروں کے بنیادی حقوق کے لئے استعمال میں لایا جا سکتا ہے، ان معاملوں پر تبادلہ خیال کیا اور اس موضوع پر بھی بات ہوئی کہ عوام کو سیکس ورکروں اور ان کے بچوں کے وقار کے بارےمیں کس طرح احساس دلایا جائے۔
نیشنل کمیشن فار ویمن کی چیئر پرسن محترمہ ریکھا شرما، محترمہ میتا راجیو لوچن، سکریٹری این سی ڈبلیو اور کمیشن کے دیگر اعلیٰ افسرانن اس موقع پر موجود تھے۔ ملک بھر سے متعلقہ فریقوں کو اس مشاور ت میں شامل ہونے کے لئے مدعو کیا گیا تھا تاکہ سیکس ورکروں کے مسائل کو سمجھا جا سکے۔
محترمہ ریکھا شرما نے اپنی افتتاحی تقریر میں کہا کہکسی بھی عام شہری کی طرح سیکس ورکروں کو بھی تمام حقوق دیئے گئے ہیں اور وہ وقار کے ساتھ زندگی بسر کرنے کی حقدار ہیں اور ان لوگوں کو پوری مدد اور مواقع فراہم کئے جائیں۔ انہوں نے کہا کہ آج کی مشاورت کا مقصد سیکس ورکروں کو درپیش مسائل کو سمجھنا اور انہیں بہتر ادارہ جاتی مدد دینا اور ان کے حقوق کی حصولیابی کو یقینی بنانا ہے۔
شرکاء نے اس بات پر زور دیا کہ پولیس افسران کو اس جانب حساس بنانے کی ضرورت ہے ، کیونکہ سیکس ورکروں کے ساتھ ان کے رویے میں طاقت کا بیجا استعمال دیکھا جاتا ہے۔ اس کے علاوہ سیکس ورکروں اور ان کے بچوں کے لئے سماجی بہبود کی اسکیموں تک رسائی کو آسان بنانے کی ضرورت ہے۔
اس کے علاوہ، ماہرین نے شیلٹر ہومز کی مناسب دیکھ ریکھ اور نگرانی پر زور دیا، کیونکہ اس سے ہراساں کئے جانے کے واقعات کی گنجائش ہوتی ہے۔ اس بات کو یقینی بنایا جائے کہ ان کی بازآبادکاری جبری طور پر نہ کی گئی ہو اور سیکس ورکروں اور ان کے بچوں کو تعلیم اور ہنرمندی کے فروغ کے تمام مواقع فراہم کئے جائیں۔
خوراک کی ڈبہ بندی کی صنعتوں کی وزارت
آزادی کا امرت مہوتسو کے تحت خوراک کو ڈبہ بندکرنے کی صنعتوں کی وزارت کے ذریعہ‘ خوراک کو ڈبہ بند کرنے کے ہفتہ’ کااہتمام کیا گیا
سوشل میڈیا کے ذریعہ خوراک کو ڈبہ بندکرنے کی صنعتوں کے وزیرمملکت کی جانب سے ‘ خوراک کو ڈبہ بند کرنے کے ہفتہ’ کا سرکاری طورپرآغاز کیاگیا
مدھیہ پردیش کے داموہ میں آئی آئی ایف ٹی کے ذریعہ ‘ون ڈسٹرکٹ ،ون پروڈکٹ ’ کے تحت ٹماٹرکو ڈبہ بندکرنے اور اس کی قدروقیمت پرایک ویبنار کاانعقاد کیاگیا
وزارت کی ویب سائٹ پر ‘آتم نربھرکمپنیوں ’کی کہانی کی سیریز کے تحت محترمہ رادھیکا کامت کی
کامیابی کی کہانی کی اشاعت
اڈیشہ ریاست میں 811 اپنی مدد آپ گروپوں کے ممبروں کے لئے گرام پنچایت سطح کی فیڈریشن کو 3.16کروڑروپے کی بنیادی سرمایہ رقم منتقل کی گئی ہے
خوراک کو ڈبہ بندکرنے کی صنعت کے وزیرمملکت جناب پرہلاد سنگھ پٹیل نے میسرز وبھوتی مارٹ پرائیویٹ لمیٹڈکے فوڈ پارک منیری ضلع مانڈلامدھیہ پردیش میں قائم کئے گئے خوراک کو ڈبہ بندکرنے کے یونٹ کاافتتاح کیا
نئی دہلی، 06؍ ستمبر :ملک کی آزادی کے 75 سال منانے کے لئے بھارتی حکومت آزادی کا امرت مہوتسومنارہی ہے ۔ ان تقریبات کے ایک حصے کے طورپرخوراک کو ڈبہ کی وزارت 6ستمبرسے 12ستمبر 2021تک ‘ فوڈ پروسیسنگ ویک’ منارہی ہے جس کے تحت وزارت مختلف پروگرام منعقد کررہی ہے ۔
وزارت نے سوشل میڈیا پلیٹ فارم پر ایک سرکاری ویڈیو کے ذریعہ بروز پیر 6ستمبر ، 2021 کو‘ فوڈ پروسیسنگ ویک ’ کا آغاز کیا۔اسی‘ آتم نربھرانٹرپرائزز ’سیریز میں وزارت کی ویب سائٹ پر پی ایم ایف ایم ای کی اسکیم کا فائدہ حاصل کرنے والی محترمہ رادھیکاکامت کی کامیابی کی کہانی ک بھی شائع کیاگیا۔
مدھیہ پردیش داموہ میں خوراک کو ڈبہ بندکرنے کی ٹکنالوجی کے بھارتی انسٹی ٹیوٹ کے ذریعہ ‘ ون ڈکسٹرکٹ ، ون پروڈکٹ ’کے تحت ٹماٹرکو ڈبہ بندکرنے اور اس کی قدروقیمت پر ایک ویبنار بھی منعقد کیاگیا۔ 811 اپنی مدد آپ گروپوں کے ممبروں کے لئے گرام پنچایت سطح کی فیڈریشن کو 3.16کروڑروپے کی بنیادی سرمایہ رقم منتقل کی گئی ہے۔
اسی سیریزکے تحت خوراک کو ڈبہ بند کرنے کی صنعتوں کے وزیرمملکت جناب پرہلاد سنگھ پٹیل نے سینٹرل سیکٹراسکیم –پردھان منتری کسان سمپدا یوجنا کی سی ای ایف پی پی سی اسکیم کے تحت مدھیہ پردیش کے ضلع مانڈلا میں فوڈپارک منیری میں میسرز وبھوتی مارٹ پرائیویٹ لمیٹڈ کے خوراک کو ڈبہ بندکرنے کے یونٹ کا افتتاح کیا۔
اس موقع پراظہارخیال کرتے ہوئے وزیرمملکت نے جدید پروسیسنگ سہولت کو فروغ دینے کے لئے فوڈ پروسیسنگ یونٹ کے پروموٹرس کی ستائش کی ۔ انھوں نے مزید کہاکہ یہ یونٹ آس پاس کے علاقوں میں روزگارکے مزید مواقع پیداکرے گااور کسانوں ، اپنی مدد آپ گروپوں اوربہت چھوٹے صنعت کاروں کو پروسیسنگ کے مواقع فراہم کرے گا۔
مذکورہ یونٹ 12.90کروڑروپے کی مالیت والے ایک پروجیکٹ کے تحت قائم کیاگیاہے اوروزارت سے 4.65کروڑروپے کی گرانٹ حاصل ہوئی ہے ۔ اس یونٹ کی مجموعی پیداواری صلاحیت 4000لیٹرفی گھنٹہ ہے ۔ اس یونٹ سے 260افراد کو براہ راست اوربالواسطہ روزگاربھی فراہم ہوگا اور ان کسانوں کو بھی فائدہ پہنچے گاجو اپنی زرعی اشیاکے لئے بہترقیمتیں حاصل کرنا چاہتے ہیں ۔
وزارت دفاع
وزیر دفاع جناب راج ناتھ سنگھ نے قاہرہ میں مصر کے صدر جناب عبدالفتاح السیسی سے ملاقات کی
فریقین نے عسکری تعاون کو مزید مضبوط کرنے اور مشترکہ تربیت، دفاعی سازو سامان کے مشترکہ پروڈکشن اور رکھ رکھاؤ پر توجہ مرکوز کرنے پر اتفاق کیا
وزیر دفاع جناب راج ناتھ سنگھ نے 19 ستمبر 2022 کو قاہرہ میں مصر کے صدر جناب عبد الفتاح السیسی سے ملاقات کی۔ صدر السیسی کے ذریعہ وزیر دفاع کا گرمجوشانہ خیرمقدم کیا گیا، جنہوں نے کہا کہ بھارت اور مصر کے مابین مضبوط باہمی تعلقات کی تاریخ رہی ہے۔ انہوں نے ستائش کرتے ہوئے کہا کہ دونوں ممالک کی فوجوں کے درمیان باہمی تعلقات نئی سطح تک پہنچ چکے ہیں اور دفاعی تعاون سے متعلق مفاہمتی عرضداشت پر دستخط ایک بڑی حصولیابی ہے۔
دونوں قائدین نے عسکری تعاون میں مزید اضافہ کرنے اور مشترکہ تربیت، دفاعی سازو سامان کا مشترکہ پرڈوکشن اور رکھ رکھاؤ جیسے امور پر توجہ دینے پر اتفاق کیا۔ انہوں نے اس سلسلے میں مشترکہ پروڈکشن اور خصوصی تجاویز پر تبادلہ خیالات کی ضرورت پر زور دیا۔ جناب راج ناتھ سنگھ نے دہشت گردی کے خلاف مصر کے مضبوط مؤقف کی ستائش کی۔ صدر سیسی نے زور دیتے ہوئے کہا کہ بھارت اور مصر کو دہشت گردی کے خطرے سے نمٹنے کے لیے مہارت اور بہترین طور طریقوں کے باہم تبادلے کی ضرورت ہے۔
وزیر دفاع نے اس بات کو تسلیم کیا کہ مصر افریقہ میں بھارت کا ازحد اہم تجارتی شراکت دار ہے اور باہمی تجارت غیر معمولی طو رپر توسیع سے ہمکنار ہوئی ہے۔ انہوں نے کثیر جہتی فورموں میں بھارت اور مصر کے درمیان قریبی تعاون پر اطمینان کا اظہار کیا۔ جناب راج ناتھ سنگھ نے نومبر 2022 میں سی او پی 27 کی کامیاب میزبانی کے لیے نیک خواہشات پیش کیں۔
وزیراعظم کا دفتر
وزیر اعظم نے بھگوان وشوکرما جینتی پر لوگوں کو مبارکباد پیش کی
وزیر اعظم جناب نریندر مودی نے بھگوان وشوکرما کی جینتی کے موقع پر لوگوں کو مبارکباد پیش کی ہے۔
ایک ٹویٹ میں، وزیراعظم نے کہا:
''بھگوان وشوکرما کی جینتی کے مبارک موقع پر آپ تمام اہل وطن کو بہت بہت مبارکباد۔باشندگان ملک پر دیو شلپی کی نظر کرم ہمیشہ برقرار رہے اور ملک ترقی اور خوشحالی کی نت نئی اونچائیوں کو حاصل کرتا رہے۔''